หนูประจำเดือนมาไม่ปกติมาครั้งแรกตอนป.6แล้วมา เป็นอีกตอนม.2 หนูมีเพศสัมพันธ์กับแฟนครั้งแรกแตกนอกไม่ได้ใส่ถุงแต่เอาเสื้อเช็ดออกแล้วมีเพศสัมพันธ์ต่อไม่ได้กินยาคุมแบบนี้จะท้องไหมคะ
สวัสดีค่ะ การมีเพศสัมพันธ์โดยการหลั่งนอกนั้น จะมีโอกาสตั้งครรภ์ได้ประมาณ 4%-22% และหากได้มีเพศสัมพันธ์ต่อ โอกาสที่จะตั้งครรภ์ก็ย่อมมีได้ เพราะอสุจิที่อาจตกค้างอยู่ในช่องคลอด อาจออกมากับน้ำหล่อลื่นได้ ดังนั้น หากยังไม่พร้อมที่จะตั้งครรภ์ ก็ควรใส่ถุงยางอนามัยทุกครั้งที่มีเพศสัมพันธ์ค่ะสำหรับการที่ประจำเดือนมาเมื่อตอนอยู่ ป.6 แล้วหายไปนานเกือบ 2 ปี อาจเกิดจากการผลิตฮอร์โมนของรังไข่ที่ไม่ปกติ หรืออาจเกิดจากการมีโรคอ้วนอยู่ หรือมีภาวะไทรอยด์ฮอร์โมนผิดปกติ เป็นต้น แนะนำว่าหากนานๆ ประจำเดือนจะมาสักครั้ง ก็ควรไปพบแพทย์เพื่อตรวจหาสาเหตุด้วยค่ะอย่างไรก็ตาม หลังจากที่มีเพศสัมพันธ์ไปแล้วประมาณ 2 สัปดาห์ แนะนำควรตรวจหาการตั้งครรภ์ดูด้วยค่ะ